CELEX: C2007/269/131
Language: lt
Date: 2007-11-10 00:00:00
Title: Byla F-90/07 2007 m. rugsėjo 17 d. pareikštas ieškinys byloje Traore prieš Komisiją

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/72
            
         2007 m. rugsėjo 17 d. pareikštas ieškinys byloje Traore prieš Komisiją
   
   (Byla F-90/07)
   (2007/C 269/131)
   Proceso kalba: prancūzų
   Šalys
   
      Ieškovas: Amadou Traore (Rhodes Saint Genèse, Belgija), atstovaujamas advokato E. Boigelot
   
      Atsakovė: Europos Bendrijų Komisija
   Ieškovo reikalavimai
   
               —
            
            
               panaikinti sprendimą, kuriuo atmetama ieškovo kandidatūrą į laikinojo reikalų patikėtinio pareigas Komisijos delegacijoje Toge, į kurias buvo paskirtas X,
            
         
               —
            
            
               panaikinti sprendimą paskirti X į šias pareigas,
            
         
               —
            
            
               panaikinti sprendimą, kuriuo atmetama ieškovo kandidatūrą į už užduočių vykdymą atsakingo vadovo pareigas Komisijos delegacijoje Tanzanijoje, į kurias buvo paskirtas Y,
            
         
               —
            
            
               panaikinti sprendimą paskirti Y į šias pareigas,
            
         
               —
            
            
               priteisti iš atsakovės 3 500 EUR sumą neturtinei žalai ir ieškovo karjerai padarytai žalai atlyginti,
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Grįsdamas ieškinį ieškovas pirmiausia nurodo įdarbinimo procedūros neteisėtumą, nes ginčijamos pareigos buvo priskirtos AD 9-AD 14 lygiams, pažeidžiant Sprendime Economidis prieš Komisiją
       (1) nustatytus principus, ir nebuvo laikomasi pranešimo apie laisvą darbo vietą dėl pirmųjų iš nagrinėjamų pareigų bei Europos Bendrijų pareigūnų tarnybos nuostatų 29 straipsnio 1 dalyje numatytos pirmenybės tvarkos. Be to, jis nurodo, kad nebuvo palyginti nuopelnai, kas įrodo piktnaudžiavimą įgaliojimais ir vienodo požiūrio bei karjeros principų pažeidimą.
   Taip pat ieškovas teigia, kad Komisija pažeidė Pareigūnų tarnybos nuostatų 1d straipsnio 1 dalį, nes jo kandidatūrą buvo atmesta dėl jo, kaip afrikiečio, kilmės.
   
      (1)  2006 m. gruodžio 14 d. Tarnautojų teismo sprendimas F-122/05, OL C 331, 2006.12.30, p. 47.